**ДРАМА**

Драма је један од три књижевна рода (поред лирике и епике)

* То је књижевно дело,које углавном служи јавном извођењу у позоришту, телевизији,радију или филму.
* **Настала је у Старој Грчкој** у VI веку пре нове ере из обредних песама **посвећених богу Дионису**,грчком богу вина и животних радости.

****

Епидаурус, најакустичније позориште

**(** представе су се изводиле под ведрим небом)

* У драми се приказују ведри, озбиљни или трагични догађаји из живота људи.
* Радња се заснива на **СУКОБУ ЛИКОВА**и супротстављеним ставовима које теже да буду разрешени.
* Драме се пишу у стиху и у прози.
* Она има дијалошку форму .

**ОСНОВНЕ ВРСТЕ ДРАМЕ**су : **КОМЕДИЈА**

**ТРАГЕДИЈА**

**ДРАМА У УЖЕМ СМИСЛУ**

**ДРАМА** се састоји из **ЧИНОВА**.

Саставни делови **ЧИНА** су **ПОЈАВЕ**( призори) и **СЦЕНЕ**( слике).

**СЦЕНА** је најмања тематска целина у развоју драмске радње.Обично означава промену позорнице унутар једног чина као места радње.

**ПОЈАВА** –промена лица на позорници.

**ДРАМСКА РАДЊА**–развој догађаја који се одвија кроз дијалог лица пред гледаоцима.Заснована је на узрочно-последичном низу догађаја.

**ЕТАПЕ / ФАЗЕ У РАЗВОЈУ ДРАМСКЕ РАДЊЕ**су:

1**.ЕКСПОЗИЦИЈА**– уводи публику у радњу

2.**ЗАПЛЕТ** – доноси неки сукоб и напетост расте до кулминације

3**.КУЛМИНАЦИЈА** – врхунац сукоба

4.**ПЕРИПРТИЈА** –преокрет у драми

5.**РАСПЛЕТ** – завршни део драме

( Не мора свака драма да има свих 5 фаза, али најчешће има почетак,развој и крај).

**ДИДАСКАЛИЈЕ (РЕМАРКЕ)**– пишчеве напомене и упутства којима се објашњава оно што се збива на сцени и како глумци треба да изговоре неку реченицу или фразу.Дате су у заградама ( обично другим типом слова) и говоре нам важне појединости о лику( изглед, одећу, понашањеначин говора , гестове, амбијент у којем се лик креће, мест где се одиграва драма итд.)

**КОСТИМОГРАФ –** позоришни уметник који смишља костиме за сваку позоришну представу.

**СЦЕНОГРАФ–**позоршни сликар, уметник који према својој замисли ( у договору са редитељем ) даје нацрте за декорацију неке представе.

**СЦЕНОФРАФИЈА-**лепо уређен простор на сцени по којој се глумци крећу.

**АФИША** ( позоришна листа ) је плакат са свим потребним подацима о једној позоришној представи( сазнајемо ко су ликови, место и време радње)

****

Театар на Ђумруку , прво позориште у Србијиосновано 1841.године у Београду.

У шестом разреду радимо два драмска дела (,,Аналфабету“ и ,,Избирачицу“) која спадају у комедије , па морамо знати:

**КОМЕДИЈА**

Комедија је драмска врста у којој се на различите начинпе приказују јунаци који својим говором, поступцима ,односом према другим ликовима изазивају смех.

**ВРСТЕ КОМЕДИЈЕ су :**

* **комедија карактера**
* **комедија ситуације**
* **комедија интриге**
* **комедија нарави**

Смеху и подсмеху излажу се друштвене појаве, људске мане и сл. У комедији је место нашао прост и приглуп човек ниског рода који истиче свој високо племићко порекло, незналица која глуми ученог, кукавица који се хвали својим јунаштвом и др.Комични ефекти настају услед несклада између жеља и могућности јунака.

,,**АНАЛФАБЕТА“ ( одломак )**

**( шала у једном чину)**

****

**Бранислав Нушић 1864 -1938)**

**Бранислав Нушић** је рођен у Београду. Највећи је хумористички писац у нашој књижевности.Најпознатија дела : *Хајдуци* (роман за децу); *Народни посланик*, *Сумњиво лице, Госпођа министарка ,Власт* (комедије) и др.

**Књижевни род:** драма

**Књижевна врста:** комедија

**Време и место радње**: Дешава се у среској кнацеларији,у патријахално предратно доба.

**Тема :**Како су начелник срески и његови писари открили шта је аналфабета

ЛИЦА:

Начелник срески

Г. Мика ,писар срески

Г.Света, писар срески

Начелникова жена Мица

Мицина сестра

Пандур

ЈЕДНОЧИНКА- позоришни комад у једном чину који обухвата мањи број ликова и радњи.

**ДОМАЋИ ЗАДАТАК**

**Одговорите на следећа питања:**

1. У какве смешне ситуације упада начелник срески,главни лик ове комедије, из страха и незнања?
2. Какви су остали ликови у овом делу?
3. По чему су слични са среским начелником?
4. Ком типу људи припадају?
5. Које је појаве у друштву Њушић извргао подсмеху и руглу?

То је учинио : а) приказом комичних ситуација

б) заменом тумачења стране речи

в) и једним и другим

( заокружи тачан одговор)

1. Шта нам је Нушић овом комедијом поручи?